open-index/open-wikipedia-markdown huggingface dataset:
มหาวิทยาลัยฮาวาย

thumb|The Royal Sala Thai
thumb|John A. Burns School of Medicine
thumb|UH 88 - Telescope
**มหาวิทยาลัยฮาวาย** () เป็นมหาวิทยาลัยของรัฐประจำรัฐฮาวาย, ประเทศสหรัฐอเมริกา ก่อตั้งขึ้นในปี ค.ศ. 1907 ทางมหาวิทยาลัยเปิดสอนในระดับปริญญาตรี ปริญญาโท ปริญญาเอกและปริญญาอาชีพในหลากหลายสาขา อาทิ แพทยศาสตร์, กฎหมาย, สถาปัตยกรรมศาสตร์, ศิลปศาสตร์, มานุษยวิทยา, การจัดการ, เศรษฐศาสตร์, ศึกษาศาสตร์, วิศวกรรมศาสตร์, รัฐศาสตร์, วรรณกรรม, ภาษาศาสตร์, วิทยาศาสตร์, การเกษตร, สังคมศาสตร์, สาธารณสุข และเภสัชศาสตร์

ปัจจุบันมหาวิทยาลัยฮาวาย มีนักศึกษารวมทุกวิทยาเขตประมาณ 35,000 คน โดยที่วิทยาเขตมานัว (Manoa) มีนักศึกษาประมาณ 20,000 คน 

## นักเรียนเก่าที่มีชื่อเสียง
* ดร.ไตรรงค์ สุวรรณคีรี อดีตรองนายกรัฐมนตรีและรัฐมนตรี
* ดร.อดิศัย โพธารามิก อดีตรัฐมนตรี
* นพ.วรรณรัตน์ ชาญนุกูล อดีตรัฐมนตรี
* ดร.นริศ ชัยสูตร อธิบดีกรมธนารักษ์ อดีตอธิการบดีมหาวิทยาลัยธรรมศาสตร์ (พ.ศ. 2541-2547)
* ดร.สุทัศน์ เศรษฐ์บุญสร้าง อดีตรองเลขาธิการอาเซียน
* นิพัทธ พุกกะณะสุต อดีตอธิบดีกรมธนารักษ์ อดีตรองปลัดกระทรวงการคลัง
* ดร. ชัยวัฒน์ สถาอานันท์ ศาสตราจารย์คณะรัฐศาสตร์ มหาวิทยาลัยธรรมศาสตร์
* ดร. ไชยรัตน์ เจริญสินโอฬาร ศาสตราจารย์คณะรัฐศาสตร์ มหาวิทยาลัยธรรมศาสตร์
* ดร. เดชา ตั้งสีฟ้า อาจารย์คณะรัฐศาสตร์ มหาวิทยาลัยธรรมศาสตร์

## แหล่งข้อมูลอื่น
* มหาวิทยาลัยฮาวาย 
* John A. Burns School of Medicine 

ฮาวาย
หอยเบี้ยจักจั่น

**หอยเบี้ยจักจั่น** หรือ **หอยเบี้ยจั่น** () เป็นหอยทะเลฝาเดียวชนิดหนึ่ง มีชื่อวิทยาศาสตร์ว่า *Monetaria moneta* (ศัพทมูลวิทยา: *moneta* (/โม-เน-ตา/) เป็นภาษาละตินแปลว่า "เงินตรา") ในวงศ์ Cypraeidae

มีเปลือกแข็ง ผิวเป็นมัน หลังนูน ท้องแบน ช่องปากยาวแคบและไปสุดตอนปลายทั้ง 2 ข้าง เป็นลำราง ริมปากทั้ง 2 เป็นหยักคล้ายฟัน ไม่มีฝาปิด มีความยาวประมาณ 12–24 มิลลิเมตร มีถิ่นแพร่กระจายอยู่ในทะเลเขตอบอุ่นทั้งในมหาสมุทรแปซิฟิกและมหาสมุทรอินเดีย อาทิ ทะเลแดง อินโด-แปซิฟิก นอกชายฝั่งทะเลด้านมหาสมุทรแปซิฟิกของอเมริกากลาง ชายฝั่งทะเลทวีปแอฟริกาตอนตะวันออกและใต้ ทะเลอันดามัน อ่าวไทย ทะเลญี่ปุ่น ไปจนถึงโอเชียเนีย ดำรงชีวิตอยู่ตามแนวปะการังใกล้ชายฝั่ง กินอาหารจำพวกแพลงก์ตอนและสาหร่ายทะเลที่ลอยมาตามกระแสน้ำ

เปลือกหอยของหอยเบี้ยชนิดนี้ มีความสำคัญต่อมนุษย์มาตั้งแต่ยุคโบราณ โดยใช้เป็นเครื่องแลกเปลี่ยนสิ่งของแทนเงินตราในปัจจุบัน สันนิษฐานว่าคำว่า "เบี้ย" ในภาษาไทยก็เรียกเพี้ยนมาจากคำว่า "รูปี" ซึ่งเป็นหน่วยเงินตราของอินเดียมาตั้งแต่สมัยพุทธกาล

นอกจากนี้แล้ว เปลือกหอยเบี้ยจักจั่นยังใช้เป็นเครื่องรางของขลังในวัฒนธรรมไทย  โดยมักนำไปบรรจุปรอทแล้วเปิดทับด้วยชันโรงใต้ดิน อาจจะมีแผ่นทองแดงลงอักขระยันต์หรือไม่ก็ได้ เชื่อกันว่า  ถ้าพกเปลือกหอยเบี้ยชนิดนี้ไว้กับตัวเวลาเดินทางสัญจรในป่า จะช่วยป้องกันไข้ป่า รวมถึงป้องกันและแก้ไขภยันอันตรายจากร้ายให้กลายเป็นดีได้ หรือนำไปตกแต่งพลอยเรียกว่า "ภควจั่น" ในเด็ก ๆ เชื่อว่าช่วยป้องกันฟันผุ หรือพกใส่กระเป๋าสตางค์ เชื่อว่าทำให้เงินทองไหลเทมาและโชคดี 

ปัจจุบัน เปลือกหอยเบี้ยจักจั่นยังนิยมสะสมกันเป็นของประดับและของสะสมกันอีกด้วย โดยมีชนิดที่แปลกแตกต่างไปจากปกติ คือ "ไนเจอร์" (Niger) ที่หอยจะสร้างเมลานินสีดำเคลือบเปลือกไว้จนกลายเป็นสีดำหรือสีน้ำตาลคล้ำทั้งหมด และชนิดที่มีราคาสูงที่สุด เรียกว่า "โรสเตรท" (Rostrat) หรือ หอยเบี้ยจักจั่นงวง คือ เป็นหอยเบี้ยจักจั่นในตัวที่ส่วนท้ายของเปลือกมิได้กลมมนเหมือนเช่นปกติ แต่สร้างแคลเซี่ยมเพิ่มขึ้นเรื่อย ๆ ในเวลาหลายปี จนกระทั่งยาวยืดออกมาและม้วนขึ้นเป็นวงอย่างสวยงามเหมือนงวงช้าง ซึ่งหอยในรูปแบบนี้จะพบได้เฉพาะแถบอ่าวด้านทิศตะวันตกเฉียงใต้ของหมู่เกาะนิวแคลิโดเนียที่เดียวในโลกเท่านั้น มีการประเมินราคาของเปลือกหอยลักษณะนี้ไว้ถึง 25 ล้านบาท ซึ่งนับเป็นราคาของเปลือกหอยที่มีค่าสูงที่สุดในโลกอีกด้วย

## อ้างอิง

## ดูเพิ่ม
*หอยเบี้ยแก้ตัวเล็ก

## แหล่งข้อมูลอื่น
*รูปเปลือกหอยเบี้ยจักจั่นโรสเตรท

หมวดหมู่:หอยฝาเดี่ยว
หมวดหมู่:เครื่องราง
หมวดหมู่:เงินตรา
กรพจน์ อัศวินวิจิตร

**กรพจน์ อัศวินวิจิตร** (เกิด 28 มีนาคม พ.ศ. 2499) อดีตกรรมการตรวจเงินแผ่นดิน อดีตรัฐมนตรีช่วยว่าการกระทรวงพาณิชย์ ในรัฐบาลชวน หลีกภัย อดีตผู้แทนการค้าไทย ในรัฐบาลทักษิณ ชินวัตร อดีตผู้อำนวยการธนาคารออมสิน และอดีตสมาชิกวุฒิสภา

## ประวัติ
กรพจน์ เกิดเมื่อวันที่ 28 มีนาคม พ.ศ. 2499 ที่จังหวัดพระนคร เป็นบุตรนายอวยชัย กับ นางปราณี อัศวินวิจิตร สำเร็จการศึกษาจากโรงเรียนเซนต์คาเบรียล ระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ และระดับปริญญาโท สาขาการบริหารธุรกิจ จากมหาวิทยาลัยเซาท์เทิร์นแคลิฟอร์เนีย

## การทำงาน
กรพจน์ เคยทำงานเป็นกรรมการผู้จัดการบริษัท พรูเด็นเชียล ทีเอสไลฟ์ ประกันชีวิต จำกัด (มหาชน) ต่อมาในปี พ.ศ. 2531 จึงได้เข้ามารับตำแหน่งกรรมการรองผู้จัดการธนาคารสหธนาคาร (เวลาต่อมาเปลี่ยนชื่อเป็นธนาคารไทยธนาคาร และปัจจุบันใช้ชื่อว่าธนาคารซีไอเอ็มบีไทย)

## งานการเมือง
กรพจน์ เคยดำรงตำแหน่งสมาชิกวุฒิสภา ในระหว่างปี พ.ศ. 2535 - พ.ศ. 2542 จากนั้นจึงได้เข้ารับตำแหน่งรัฐมนตรีช่วยว่าการกระทรวงพาณิชย์ ในโควตาของพรรคชาติพัฒนา และเป็นสมาชิกสภาผู้แทนราษฎร สังกัดพรรคชาติพัฒนา ในปี พ.ศ. 2544 และในปี พ.ศ. 2545 ได้รับการแต่งตั้งเป็นผู้แทนการค้าไทย ในช่วงทักษิณ ชินวัตร ดำรงตำแหน่งนายกรัฐมนตรี

ต่อมาในปี พ.ศ. 2554 ได้เข้าร่วมกิจกรรมทางการเมืองกับพรรคชาติพัฒนาเพื่อแผ่นดิน โดยได้รับมอบหมายให้ทำหน้าที่หัวหน้าทีมเศรษฐกิจของพรรค และเป็นผู้สมัคร สส.ระบบบัญชีรายชื่อในลำดับที่ 4 และต่อมาในปี พ.ศ. 2557 ได้รับโปรดเกล้าฯ แต่งตั้งเป็นกรรมการตรวจเงินแผ่นดินเมื่อวันที่ 25 กันยายน พ.ศ. 2557

## เครื่องราชอิสริยาภรณ์

## อ้างอิง

## แหล่งข้อมูลอื่น
* ข้อมูลผู้บริหารรัฐวิสาหกิจ 

หมวดหมู่:บุคคลจากกรุงเทพมหานคร
หมวดหมู่:นักธุรกิจชาวไทย
หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:พรรคชาติพัฒนา (พ.ศ. 2550)
หมวดหมู่:ผู้แทนการค้าไทย
หมวดหมู่:กรรมการการตรวจเงินแผ่นดินไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แม่น้ำรูบิคอน

**รูบิคอน** (;  ) **รูบีโคเน** (, ) หรือ **รูบิโก** () เป็นแม่น้ำตื้น ๆ ทางตะวันออกเฉียงเหนือของประเทศอิตาลี ยาวประมาณ 80 กิโลเมตร ทอดยาวจากเทือกเขาแอเพนไนน์ไปจนถึงทะเลเอเดรียติก ผ่านแคว้นเอมีเลีย-โรมัญญาตอนใต้ สำหรับ  ในภาษาละติน มาจากคำคุณศัพท์  แปลว่า "สีแดง" แม่น้ำรูบิคอนได้ชื่อดังกล่าวเนื่องจากน้ำในแม่น้ำมีสีแดงจากโคลนที่ทับถมกัน

สำนวน "ข้ามแม่น้ำรูบิคอน" มีความหมายว่า ผ่านจุดที่ไม่มีทางหวนกลับ และหมายถึง การข้ามแม่น้ำดังกล่าวของจูเลียส ซีซาร์ เมื่อ 49 ปีก่อนคริสตกาล ซึ่งพิจารณาว่าเป็นการประกาศสงคราม เนื่องจากเส้นทางการไหลของแม่น้ำได้มีการเปลี่ยนแปลงอย่างมากนับตั้งแต่นั้น จึงเป็นไปไม่ได้ที่จะยืนยันอย่างชัดเจนว่าแม่น้ำรูบิคอนมีเส้นทางการไหลอย่างไรเมื่อซีซาร์และกองทหารลีเจียนของเขาข้ามแม่น้ำไป

## อ้างอิง

## แหล่งข้อมูลอื่น
* 
* 
* Livius.org: Rubico 
* Rubicon in dictionary
* 

หมวดหมู่:แม่น้ำในประเทศอิตาลี
หมวดหมู่:จูเลียส ซีซาร์
หมวดหมู่:ประวัติศาสตร์อิตาลี
เคงก์

**เคงก์** () เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม ซึ่งอยู่ใกล้ ๆ กับฮัสเซิลต์ เคงก์เป็นหนึ่งในเมืองอุตสาหกรรมที่สำคัญที่สุดของเขตฟลามส์ ตั้งอยู่ที่คลองอัลเบิร์ต มีประชากรประมาณ 64,000 คน โดยหนึ่งในสามของประชากรเป็นชาวต่างประเทศซึ่งมาจาก 85 ชาติ ส่วนใหญ่จากอิตาลี โปแลนด์ ยูเครน ตุรกี กรีก และโมร็อกโก ซึ่งชาวอิตาลีเป็นชุมชนที่ใหญ่ที่สุด ครอบคลุมประมาณ 10,000 คน เป็นการผสมผสานวัฒนธรรมของเบลเยียมและเมดิเตอร์เรเนียน ทำให้เคงก์เป็นสังคมที่มีความหลากหลายทางวัฒนธรรม

หลังจากการค้นพบถ่านหินเป็นปริมาณมากในปี ค.ศ. 1901 เคงก์ก็เป็นสถานที่ดึงดูดความสนใจจากทั้งผู้อพยพชาวเบลเยียมและชาวต่างประเทศจำนวนมาก จนเจริญเติบโตอย่างรวดเร็วและกลายเป็นเมืองที่ใหญ่ที่สุดในมณฑลลิมเบิร์กรองจากฮัสเซิลต์ อย่างไรก็ตามในปี ค.ศ. 1966 เหมืองถ่านหินในเขตซวาร์ตแบร์คปิดลง เคงก์จึงได้มีการพัฒนาอุตสาหกรรมใหม่ ๆ พร้อมกับคลองอัลเบิร์ตและทางหลวงต่าง ๆ

## เมืองคู่แฝด
เคงก์เป็นเมืองคู่แฝดกับอีก 3 เมือง ได้แก่
* : แฟรนซิสทาวน์
* : แชชึน (Cieszyn)
* : อิสปาร์ตา

## แหล่งข้อมูลอื่น

* เว็บไซต์อย่างเป็นทางการของเคงก์ 

คเงก์
โอเกอร์

[250px|thumbnail|ภา่พโอเกอร์จับมนุษย์กิน โดย [จีโอวานนี ลานฟรังโก ศิลปินชาวอิตาเลียน ในปี ค.ศ. 1624]]

**โอเกอร์** () เป็นสัตว์ประหลาดรูปร่างอย่างมนุษย์ มีรูปลักษณ์น่าเกลียดน่ากลัว มีอุปนิสัยดุร้ายและอำมหิต และมีสัณฐานมหึมา ปรากฏในเทพปกรณัม คติชน และบันเทิงคดี โดยเฉพาะในเทพนิยาย และวรรณคดีคลาสสิก ซึ่งนิยมพรรณนาว่า โอเกอร์กินคนเป็นอาหาร ส่วนในศิลปะ มักสาธยายว่าโอเกอร์มีศีรษะใหญ่โต มีหนวดเคราและผมเผ้ารุงรัง มีร่างกายอันกำยำ และมีทีท่าตะกละตะกลามเสมอ

คำว่า "โอเกอร์" ในภาษาอังกฤษ ใช้อุปมาถึงบุคคลที่แสวงหาประโยชน์ กระทำทารุณ หรือกินเลือดเนื้อเหยื่อของตน

โอเกอร์ได้ปรากฏเป็นครั้งแรกในวัฒนธรรมร่วมสมัย ด้วยการเป็นตัวละครในวรรณกรรมเรื่อง *[[Histoires ou contes du temps passé]]* ในปี ค.ศ. 1697 ของชาร์ล แปโร นักเขียนชาวฝรั่งเศส จากนั้นได้มีการอ้างอิงถึงในหลายสื่อ เช่น ภาพยนตร์การ์ตูน, ภาพยนตร์ต่าง ๆ เช่น *[[Shrek]]* ซึ่งโอเกอร์ได้กลายเป็นตัวละครเอกและเปลี่ยนภาพลักษณ์ไปเป็นยักษ์ที่ใจดี

ปัจจุบัน นักวิชาการเชื่อว่าความเชื่อเรื่องโอเกอร์อาจเกี่ยวพันกับมนุษย์นีแอนเดอร์ธัลล์ ซึ่งเป็นมนุษย์ยุคก่อนประวัติศาสตร์ที่มีรูปร่างใหญ่โต ที่เคยอาศัยอยู่ในทวีปยุโรปและเอเชียตะวันตกเมื่อกว่า 40,000 ปีก่อน โดยเชื่อว่าโอเกอร์เป็นสิ่งที่หลงเหลือจากความทรงจำเมื่อทั้งมนุษย์นีแอนเดอร์ธัลล์และมนุษย์โครมันยองอพยพครั้งใหญ่ไปยังยุโรปเหนือ และเชื่อว่ามีวัฒนธรรมบางอย่าสงที่เชื่อมโยงกับโอเกอร์ คือ ลัทธิบูชาบรรพบุรุษ ที่แพร่กระจายทั่วไปในภูมิภาคสแกนดิเนเวียก่อนที่ศาสนาคริสต์จะเผยแพร่เข้ามา ซึ่งจะกระทำกันในป่า ด้วยการตั้งแท่นบูชาข้างหลุมศพ มีความเชื่อกันว่า วิญญาณบรรพบุรุษจะทำหน้าที่ปกป้องลูกหลานและบ้านเรือน แต่จะไม่พอใจอย่างมากหากมีเด็ก ๆ เข้ามาเล่นใกล้ ๆ หลุมศพ จึุงมีการแต่งเรื่องโอเกอร์ขึ้นมาให้เด็กกลัว

## อ้างอิง
* Rose, Carol.  *Giants, Monsters, & Dragons:  An Encyclopedia of Folklore, Legend, and Myth*.  New York:  W. W. Norton & Company, 2001.  ISBN 0-393-32211-4
* Shippey, Tom.  *The Road to Middle-earth*.  London: HarperCollins, 1992 (rev.).  ISBN 0-261-10275-3
* South, Malcom, ed. *Mythical and Fabulous Creatures: A Source Book and Research Guide.* Westport, CT: Greenwood Press, 1987.  Reprint, New York:  Peter Bedrick Books, 1988.  ISBN 0-87226-208-1
* "Ogre." Encyclopædia Britannica. 2006. Encyclopædia Britannica Online. 15 May 2006 
*บ.รัฐบริรักษ์ ทีมงาน นิตยสาร ต่วย'ตูน. *อ๊อกร์ ยักษ์ประหลาดจากเทพนิยาย*. คอลัมน์ซันเดย์สปเชี่ยล. น.ส.พ.ไทยรัฐ. วันอาทิตย์ที่ 7 กรกฎาคม 2556

หมวดหมู่:ประมวลเรื่องปรัมปรา
มาสเตอร์มอสคีตั้น'99

**มาสเตอร์มอสคีตั้น'99** () เป็นภาพยนตร์อนิเมะที่รีเมคจากเรื่อง มาสเตอร์มอสคีตั้น โดยออกอากาศทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 30 กันยายน ค.ศ. 1997 และสิ้นสุดออกอากาศเมื่อวันที่ 31 มีนาคม ค.ศ. 1998 โดยออกอากาศทั้งหมด 26 ตอน

## เนื้อเรื่อง

## ตัวละคร
***อัลการ์ด ฟอน มอสคีตัน** (アルカード・フォン・モスキートン)
***อินาโฮะ ฮิโตเมโบเระ** (イナホ・ヒトメボレ)
:หญิงสาวผู้ชื่นชอบเงิน มีความต้องการตามหา O-Part เพื่อเงิน
***โฮโนโอะ** (ホノオ)
:ลูกน้องของมอสคีตั้นเป็นภูติแห่งเพลิง
***ยูคิ** (ユキ)
:ลูกน้องของมอสคีตั้นเป็นภูติแห่งน้ำแข็ง
***วูลฟ์เลดี้** (ウルフレディ)
***แฟงกี้ เนคการ์** (フランキー・ネッガー)
***เซนเจอร์เมน** (サンジェルマン伯爵)

หมวดหมู่:อนิเมะ
หมวดหมู่:อนิเมะที่ออกฉายในปี พ.ศ. 2541
คณะเทคนิคการแพทย์ มหาวิทยาลัยรังสิต

**คณะเทคนิคการแพทย์ มหาวิทยาลัยรังสิต** ก่อตั้งขึ้นโดยดำริของ ดร.อาทิตย์ อุไรรัตน์ อธิการบดีมหาวิทยาลัยรังสิต เมื่อปี พ.ศ. 2530 โดยมีจุดประสงค์ที่จะผลิตบัณฑิตในสาขาขาดแคลน เพื่อที่จะออกมารับใช้สังคมอันเป็นประโยชน์ต่อส่วนรวมต่อไป จึงจัดตั้งคณะเทคนิคการแพทย์ขึ้น เพื่อผลิตบุคลากรในตำแหน่งนักเทคนิคการแพทย์ ซึ่งนับว่ายังมีจำนวนน้อยไม่เพียงพอกับความต้องการของประเทศ โดยเฉพาะอย่างยิ่งนักเทคนิคการแพทย์ที่ปฏิบัติงานเกี่ยวกับการชันสูตรโรคของ สถานพยาบาลของรัฐและเอกชนทั้งในส่วนกลางและส่วนภูมิภาค โดยมีคำขวัญประจำคณะว่า " ความรู้นำ คุณธรรมเด่น เน้นสามัคคี มีคุณภาพ "

## หลักสูตร
* วิทยาศาสตรบัณฑิต (เทคนิคการแพทย์)
* Bachelor of Science (Medical Technology)
* วท.บ. (เทคนิคการแพทย์)
* B.Sc. (Medical Technology)

## แหล่งข้อมูลอื่น
* มหาวิทยาลัยรังสิต 
* คณะเทคนิคการแพทย์ มหาวิทยาลัยรังสิต

หมวดหมู่:มหาวิทยาลัยรังสิต
หมวดหมู่:คณะเทคนิคการแพทย์ในประเทศไทย
แกรี เนวิล

**แกรี อเล็กซานเดอร์ เนวิล** () เกิดเมื่อวันที่ 18 กุมภาพันธ์ ค.ศ. 1975 เป็นผู้ฝึกสอนและอดีตนักฟุตบอลชาวอังกฤษ มีชื่อเสียงจากการเป็นนักฟุตบอลสังกัดแมนเชสเตอร์ยูไนเต็ด ในตำแหน่งกองหลัง  เป็นอดีตผู้จัดการทีมบาเลนเซีย สโมสรในลาลิกา และเป็นอดีตผู้ช่วยผู้จัดการทีมชาติอังกฤษ รวมทั้งเป็นเจ้าของซอลฟอร์ดซิตีร่วมกับ ฟิล เนวิล, พอล สโคลส์, นิกกี บัตต์ และไรอัน กิกส์ ซึ่งเป็นอดีตผู้เล่นในแมนเชสเตอร์ยูไนเต็ดชุดเดียวกัน

เนวิล เข้ารับหน้าที่เป็นผู้จัดการทีมบาเลนเซีย ในช่วงกลางฤดูกาล 2015–16 ในช่วงปลายปี ค.ศ. 2015 แทนที่นูโน ซานโต ที่ถูกปลดออกก่อนหน้านั้น และทำหน้าที่ครั้งแรกในยูฟ่าแชมเปียนส์ลีก ฤดูกาล 2015–16 รอบแบ่งกลุ่ม นัดสุดท้ายที่บาเลนเซียแพ้ต่อ โอลิมปิกลียง ที่สนามเมสตายา 0-2 ทำให้ตกรอบ   ก่อนหน้านั้นในลาลิกานัดที่ 14 ที่สนามเมสตายา เสมอกับ บาร์เซโลนา 1-1 ประตู เนวิลได้เข้ามาเป็นผู้จัดการแล้วแต่ยังมิได้ทำหน้าที่อย่างเป็นทางการ 

## อ้างอิง

## แหล่งข้อมูลอื่น

* โปรไฟล์ ManUtd.com
* โปรไฟล์ StretfordEnd.co.uk
* 
* 
* โปรไฟล์สมาคมฟุตบอลอังกฤษ

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:บุคคลจากบิวรี
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
เซฟเวย์

thumb|เซฟเวย์ สาขาหนึ่งในรัฐมอนทานา

**เซฟเวย์** () เป็นซูเปอร์มาร์เก็ตที่มีสาขาที่มากที่สุดเป็นอันดับสามของสหรัฐอเมริกา โดยมีทั้งหมด 1,743 สาขา สำนักงานใหญ่เซฟเวย์ตั้งอยู่ที่รัฐแคลิฟอร์เนีย

## สินค้า
แบรนด์ของสินค้าภายใต้เซฟเวย์ ได้แก่

* Basic Red/Value Red 
* Bright Green 
* Butcher's Cut, The 
* Captains Choice 
* Country Hearth
* Conti Gourmet Coffee
* Dairy Glen 
* Deli Counter, The 
* Diablo Creek 
* Eating Right 
* Firefly Ridge 
* Gourmet Meat Shoppe 
* Jerseymaid 
* Lucerne 
* Manor House 
* Mom to Mom 
* O Organics 
* Oven Joy 
* Primo Taglio 
* Priority 
* Produce Stand, The 
* Ranchers Reserve 
* Refreshe 
* Remarkable 
* Safeway 
* Safeway Select 
* Signature Cafe 
* waterfront BISTRO 

## อ้างอิง

## ดูเพิ่ม
* เทสโก โลตัส
* คาร์ฟูร์
* บิ๊กซี ซูเปอร์เซ็นเตอร์

## แหล่งข้อมูลอื่น
* เว็บไซต์อย่างเป็นทางการ

หมวดหมู่:บริษัทมหาชน
หมวดหมู่:ซูเปอร์มาร์เก็ต
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2458
หมวดหมู่:บริษัทจดทะเบียนในตลาดหลักทรัพย์นิวยอร์ก
นกเป็ดผี

**นกเป็ดผี** (, ) เป็นนกน้ำในอันดับ **Podicipediformes** ที่มีการกระจายพันธุ์อย่างกว้างขวาง ปกติพบตามแหล่งน้ำจืด บางครั้งในฤดูอพยพและฤดูหนาวอาจพบในทะเล ในอันดับนี้มีเพียงวงศ์เดียวคือ **Podicipedidae** ซึ่งประกอบไปด้วย 22 สปีชีส์ใน 6 สกุลที่ยังมีอยู่ในปัจจุบัน

นกเป็ดผี มีลักษณะคล้ายเป็ด แต่มิใช่เป็ด หากแต่มีกลับความใกล้ชิดกับนกฟลามิงโก (Phoenicopteridae) เสียมากกว่า ทั้งที่มิได้มีสรีระรูปร่างใกล้เคียงกันเลย เหตุที่ได้ชื่อว่า "นกเป็ดผี" มาจากพฤติกรรมที่มักผลุบหายลงไปใต้น้ำอย่างรวดเร็ว ก่อนจะไปโผล่อีกจุดหนึ่งซึ่งมักอยู่ห่างออกไปราวกับผีหลอก นกเป็ดผีเป็นนกที่วิวัฒนาการมาเพื่อการว่ายน้ำและดำน้ำโดยเฉพาะ มีความเชี่ยวชาญในการจับปลามาก ตลอดทั้งชีวิตแทบไม่เคยขึ้นจากน้ำเลย ยกเว้นยามเมื่อต้องบินและวางไข่เท่านั้น

## สกุลและสปีชีส์
[thumb|นกเป็ดผีเล็ก (''[Tachybaptus ruficollis*)]]
* สกุล *Tachybaptus*
** [[นกเป็ดผีเล็ก]], *Tachybaptus  ruficollis*
** [[Australasian Grebe]] *Tachybaptus novaehollandiae*
** [[Madagascar Grebe]], *Tachybaptus pelzelnii *
** [[Alaotra Grebe]], *Tachybaptus rufolavatus* — [[การสูญพันธุ์|สูญพันธุ์]] (2010)
** [[Least Grebe]], *Tachybaptus dominicus

* สกุล *[[Podilymbus]]*
** Pied-billed Grebe, *Podilymbus podiceps*
** Atitlán Grebe, *Podilymbus gigas* — สูญพันธุ์ (1989)

* สกุล *[[Rollandia (bird)|Rollandia]]*
** White-tufted Grebe, *Rollandia rolland *
** Titicaca Flightless Grebe, *Rollandia microptera *

* สกุล *[[Poliocephalus]]*
** Hoary-headed Grebe, *Poliocephalus poliocephalus *
** New Zealand Dabchick, *Poliocephalus rufopectus *

* สกุล *[[Podiceps]]*
** Red-necked Grebe, *Podiceps grisegena*
** นกเป็ดผีใหญ่, *Podiceps cristatus*
** Slavonian Grebe or Horned Grebe, *Podiceps auritus*
** นกเป็ดผีคอดำ, *Podiceps nigricollis*
** Colombian Grebe, *Podiceps andinus* — สูญพันธุ์ (1977)
** Great Grebe, *Podiceps major *
** Silvery Grebe, *Podiceps occipitalis *
** Junin Flightless Grebe, *Podiceps taczanowskii *
** Hooded Grebe, *Podiceps gallardoi*

* สกุล *[[Aechmophorus]]*
** Western Grebe, *Aechmophorus occidentalis*
** Clark's Grebe, *Aechmophorus clarkii*

## อ้างอิง

## อ่านเพิ่ม
*Konter, André (2001): *Grebes of our world: visiting all species on 5 continents*. Lynx Edicions, Barcelona. 
*Ogilvie, Malcolm & Rose, Chris (2003): *Grebes of the World*. Bruce Coleman Books, Uxbridge, England. 
*Sibley, Charles Gald & Monroe, Burt L. Jr. (1990): *Distribution and taxonomy of the birds of the world: A Study in Molecular Evolution*. Yale University Press, New Haven, CT. 

## แหล่งข้อมูลอื่น

*Grebe videos and photos on the Internet Bird Collection
*Tree of Life Grebes 
*openclipart.org: Grebes clip-art
*''Diving Birds of North America'' by Paul Johnsgard
*Grebes Walk on Water   Documentary produced by Oregon Field Guide
*Grebe Vocalization - The Songs of The Grebes
*

หมวดหมู่:นกเป็ดผี
หมวดหมู่:นกแบ่งตามวงศ์
สุวิกรม อัมระนันทน์

**สุวิกรม อัมระนันทน์**  (เกิด 14 ตุลาคม พ.ศ. 2531) เป็นนักแสดงและพิธีกรชาวไทย

## ประวัติ
สุวิกรมมีชื่อเสียงจากบทนำในภาพยนตร์เรื่อง *[[365 วัน ตามติดชีวิตเด็กเอ็นท์]]* เป็นภาพยนตร์สารคดีโดย โสรยา นาคะสุวรรณ และจิระ มะลิกุล ที่นำเสนอชีวิตของเด็กไทยที่กำลังเตรียมตัวสอบเข้ามหาวิทยาลัย โดยใช้ทีมงานช่างกล้องติดตามถ่ายภาพการใช้ชีวิตประจำวันของเขา และเพื่อนร่วมชั้นเรียนที่โรงเรียนสวนกุหลาบวิทยาลัย จำนวน 4 คน เป็นเวลาหนึ่งปี ตั้งแต่การตัดสินใจร่วมกับครอบครัวเพื่อเลือกสอบเข้าเรียนวิศวกรรมตามอย่างบิดา บรรยากาศการเรียนการสอนในโรงเรียนมัธยม การใช้เวลาว่างกับเพื่อนฝูง การเรียนกวดวิชา การสอบโอ-เน็ต และการสอบสัมภาษณ์เข้าเรียนหลักสูตรนานาชาติ ในสาขาวิชาวิศวกรรมโยธา ของมหาวิทยาลัยเทคโนโลยีพระจอมเกล้าธนบุรี ที่เขาต้องการจะเข้าศึกษาในขณะนั้น

หลังจากผลงานเรื่อง 365 วัน ตามติดชีวิตเด็กเอ็นท์ เขายังมีผลงานแสดงภาพยนตร์เรื่อง *[[ปิดเทอมใหญ่ หัวใจว้าวุ่น]]* และ *[[มายวาเลนไทน์ แล้วรัก...ก็หมุนรอบตัวเรา]]*  จนได้รับบทบาทในการเป็นพิธีกรรายการโทรทัศน์อีกมากมาย เช่น **หนึ่งวันเดียวกัน** ร่วมกับซันนี่ สุวรรณเมธานนท์ รายการ **อุตลุดจุดฝันภาค 1** (ของ บริษัท จีเอ็มเอ็ม แกรมมี่ จำกัด (มหาชน)) พิธีกรสมทบรายการ **[[เจาะใจ]]** (ของ บริษัท เจเอสแอลโกลบอลมีเดีย จำกัด)และพิธีกรในรายการ **ดิไอดอล คนบันดาลใจ** และยังเคยเป็นพิธีกร **[[ทรู อะคาเดมี่ แฟนเทเชีย ซีซั่นที่ 9]]** ร่วมกับ เศรษฐา ศิระฉายา และพิธีกรรายการพิเศษ **มหกรรมทางเรือนานาชาติ** (8 ตอน) - สืบสานปณิธานแดนใต้ร่มเย็น (25) ทางช่อง 5 

ปัจจุบันเป็นกรรมการผู้จัดการ บริษัท แบล็คดอท จำกัด เป็นผู้ผลิตควบคู่กับเป็นพิธีกรรายการเปอร์สเปกทิฟ ทางช่อง 9 เอ็มคอตเอชดี 

ชีวิตส่วนตัว เคยคบหาดูใจกับยิหวา - ปรียากานต์ ใจกันทะ นักแสดงสังกัดช่อง 3 เอชดี หลังคบหากันเป็นเวลา 9 ปี ท้ายที่สุดจึงได้สมรสในวันที่ 15 มีนาคม พ.ศ. 2569

### มิวสิกวิดีโอ
* ไกลแค่ไหนคือใกล้ - เก็ตสึโนวา (2555) 
* คนนี้ - Scrubb (2554)

## รางวัล
***พิธีกรแห่งปี** รางวัลไนน์เอ็นเตอร์เทน อวอร์ดส์ ครั้งที่ 9 ประจำปี พ.ศ.​ 2558 จากรายการ **Perspective**
***พิธีกรดีเด่นแห่งปี** รางวัลโทรทัศน์ทองคำครั้งที่ 33 ประจำปี พ.ศ. 2561 จากรายการ **Perspective**
***พิธีกรดีเด่นแห่งปี** รางวัลโทรทัศน์ทองคำครั้งที่ 36 ประจำปี พ.ศ. 2564 จากรายการ **Perspective**
***พิธีกรยอดเยี่ยม** รางวัลนาฏราช ครั้งที่ 13 ประจำปี พ.ศ.​ 2564 จากรายการ **Perspective**
***พิธีกรยอดเยี่ยม** รางวัลนาฏราช ครั้งที่ 14 ประจำปี พ.ศ.​ 2565 จากรายการ **Perspective**
***พิธีกรยอดเยี่ยม** รางวัลนาฏราช ครั้งที่ 15 ประจำปี พ.ศ.​ 2566 จากรายการ **Perspective**
## อ้างอิง

## แหล่งข้อมูลอื่น
* 
* 
* 

หมวดหมู่:บุคคลจากกรุงเทพมหานคร
หมวดหมู่:สกุลอัมระนันทน์
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
เต่าบก

**เต่าบก** () คือ เต่าที่อยู่ในวงศ์ Testudinidae ซึ่งเป็นวงศ์ใหญ่ มีสกุลต่าง ๆ จำนวนมากที่อยู่ในวงศ์นี้

เต่าบก คือ เต่ากลุ่มที่ไม่สามารถที่จะว่ายน้ำหรือใช้ชีวิตอยู่ในน้ำได้ เนื่องจากจะจมน้ำตายได้  เนื่องจากโดยมากแล้วจะมีกระดองขนาดใหญ่ โค้ง และมีน้ำหนักมาก รวมทั้งเท้าที่ไม่มีพังผืดระหว่างนิ้ว จึงไม่สามารถใช้ว่ายน้ำได้  

## การค้นพบ
thumb|เต่าบก
บรรพบุรุษของเต่าบก โดยเฉพาะที่พบในภูมิภาคเอเชียตะวันออกเฉียงใต้ ถูกค้นพบเมื่อกลางปี พ.ศ. 2552 ในยุคจูราสสิกตอนปลาย ที่จังหวัดมุกดาหาร ซากฟอสซิลมีขนาดความยาวและกว้างกว่า 90 เซนติเมตร

โดยมากแล้ว เต่าบกจะเป็นเต่าที่มีขนาดใหญ่ หลายชนิดเมื่อโตเต็มที่แล้วจะมีน้ำหนักร่วมร้อยกว่ากิโลกรัม มักจะอาศัยอยู่บนพื้นที่มีความแห้งและอุณหภูมิค่อนข้างร้อนหรือกึ่งทะเลทราย หรือแม้แต่จะเป็นทะเลทรายเลยในบางชนิด และโดยมากแล้วเต่าบก จะเป็นเต่าที่กินพืชและผักเป็นอาหาร มีเพียงไม่กี่ชนิดเท่านั้นที่กินเนื้อหรือกินทั้งเนื้อและพืชเป็นอาหาร 

## ลักษณะ
เต่าบกเป็นสัตว์ที่มีความแตกต่างระหว่างเพศชัดเจน โดยตัวผู้มักจะมีกระดองส่วนหางที่เว้าลึกกว่าตัวเมีย เนื่องจากจะต้องสอดใส่อวัยวะเพศเข้าไปในอวัยวะสืบพันธุ์ของตัวเมียในเวลาผสมพันธุ์

ถึงแม้จะมีชีวิตอยู่บนบกและอาศัยในที่ ๆ สภาพอากาศแห้งแล้ง แต่เต่าบกก็ยังต้องการน้ำ ซึ่งวิธีที่จะทำให้ได้รับน้ำ ก็คือ การที่กินเข้าไปทั้งโดยตรง และผ่านจากอาหารที่กินเข้าไป และการที่ลงไปแช่ในน้ำ 

แสงแดดเป็นสิ่งที่มีความสำคัญและจำเป็นต่อเต่าบกมาก เนื่องจากต้องการรังสียูวีเอและยูวีบี  ซึ่งยูวีเอจะเป็นตัวกระตุ้นในเรื่องของความอยากอาหารและกิจกรรมต่าง ๆ ในการดำเนินชีวิตประจำวัน รวมไปถึงการสืบพันธุ์อีกด้วย ส่วนยูวีบีจะช่วยในเรื่องของการดูดซึมแคลเซียมและเสริมสร้างวิตามินดี 3 ภายในร่างกายของเต่า ซึ่งถ้าหากไม่ได้รับยูวีบี แล้วจะทำให้กระดองเต่าอ่อนแอ นุ่มนิ่ม ทำให้เต่ามีร่างกายที่อ่อนแอและตายได้ง่าย

มีรายงานว่าเต่าบกที่เลี้ยงเป็นสัตว์เลี้ยงของครอบครัวหนึ่ง ในกรุงริโอเดอจาเนโร ประเทศบราซิล สามารถมีชีวิตอยู่ได้นานถึง 30 ปี ภายในห้องเก็บของที่ถูกปิดตายมาตลอด โดยที่ไม่ทราบว่าอยู่รอดมาได้อย่างไร

## ประเภท
เต่าบก สามารถแบ่งออกเป็นวงศ์ย่อยได้อีก 2 วงศ์มีการกระจายพันธุ์ทั่วทุกทวีปของโลก ยกเว้นทวีปแอนตาร์กติกา ซึ่งหลายชนิดเป็นที่รู้จักกันเป็นอย่างดี ได้แก่ เต่ายักษ์กาลาปากอส (*Geochelone nigra*) ซึ่งเป็นเต่าบกที่มีขนาดใหญ่และมีอายุยืนยาวที่สุดในโลก ซึ่งจะพบได้เฉพาะในหมู่เกาะกาลาปากอสเท่านั้น, เต่ายักษ์เซเชลส์ (*Aldabrachelys hololissa*) ที่อาศัยอยู่เฉพาะสาธารณรัฐเซเชลส์, เต่าดาวพม่า (*Geochelone platynota*) หรือ เต่าราเดียตา (*Astrochelys radiata*) ซึ่งเป็นเต่าบกขนาดเล็ก กระดองมีความสวยงาม นิยมเลี้ยงกันสัตว์เลี้ยง  โดยกระดองของตัวที่มีสีเหลืองมาก จะเรียกว่า "ไฮเยลโล่"

## ถิ่นที่อยู่ในประเทศไทย
ส่วนที่พบได้ในประเทศไทย ได้แก่ เต่าเหลือง (*Indotestudo elongata*) ซึ่งเป็นชนิดที่พบได้บ่อยและง่ายที่สุดในประเทศไทยและอินโดจีน, เต่าหก (*Manouria emys*) ซึ่งมักอาศัยในป่าดิบเขา จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย เป็นต้น

## อ้างอิง

## แหล่งข้อมูลอื่น

* เทคนิคการเลี้ยงเต่าบก 

หมวดหมู่:เต่า
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:เต่าบก
เต้ย

**เต้ย** อาจหมายถึง

* น้ำลาย, ในภาษาถิ่นพายัพ เต้ย หมายความว่า น้ำลาย เช่น น้ำเต้ยงัว หมายความว่า น้ำลายวัว
* จรินทร์พร จุนเกียรติ, นักแสดงหญิงชาวไทย ชื่อเล่นว่า "เต้ย"
* ธโนทัย เอื้ออมรรัตน์, นักจัดรายการวิทยุชาวไทย ชื่อเล่นว่า "เต้ย"
* รณภพ อรรคราช, นักดนตรีชาวไทย สมาชิกวงอินคา ชื่อเล่นว่า "เต้ย"
* พงศกร เมตตาริกานนท์, นักแสดงชายชาวไทย ชื่อเล่นว่า "เต้ย"
กรันตูริสโม 5

**กรันตูริสโม 5** (Gran Turismo 5) เป็นเกมแนวแข่งรถฉบับที่ห้าของเกมรถแข่งชุดกรันตูริสโม ซึ่งพัฒนาโดยโพลีโฟนีดิจิตัล และจัดจำหน่ายโดยโซนี่คอมพิวเตอร์เอ็นเตอร์เทนเมนต์ วางจำหน่ายลงบนเครื่องเพลย์สเตชัน 3 ในวันที่ 24 พฤศจิกายน ค.ศ. 2010  ได้ขยายจากภาค Prologue และยังเป็นเกมชุดแรกที่พัฒนาสำหรับเพลย์สเตชัน 3

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:วิดีโอเกมแข่งความเร็ว
หมวดหมู่:วิดีโอเกมที่มีฉากในประเทศสวิตเซอร์แลนด์
หมวดหมู่:วิดีโอเกมที่มีฉากในประเทศสเปน
หมวดหมู่:วิดีโอเกมที่มีฉากในประเทศโมนาโก
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในประเทศอิตาลี
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศฝรั่งเศส
หมวดหมู่:วิดีโอเกมที่มีฉากในประเทศเบลเยียม
หมวดหมู่:วิดีโอเกมที่มีฉากในรัฐอะแลสกา
หมวดหมู่:วิดีโอเกมที่มีฉากในลอนดอน
หมวดหมู่:วิดีโอเกมที่มีฉากในโตเกียว
รอยซ์

270px|right|thumb|ช็อกโกแลต ''รอยซ์''

**บริษัทรอยซ์คอนเฟกต์ จำกัด** (; ) หรือมักเรียก **อี-รอยซ์** () เป็นบริษัทสัญชาติญี่ปุ่นผลิตช็อกโกแลต มีสำนักงานใหญ่อยู่ในเมืองซัปโปโระ จังหวัดฮกไกโด ผลิตภัณฑ์ขึ้นชื่อคือ ช็อกโกแลตยี่ห้อ *รอยซ์ (Royce')*

## ประวัติ

บริษัทรอยซ์ก่อตั้งในเดือนกรกฎาคม 1983 ด้วยทุนสิบล้านเยน มีสำนักใหญ่แห่งแรกอยู่ในจังหวัดฮกไกโด ห่างกรุงโตเกียวไปทางเหนือราวห้าร้อยไมล์ แล้วเริ่มผลิตช็อกโกแลตภายในเดือนพฤศจิกายน ปีนั้นเอง

สองปีแรกที่เริ่มเข้าสู่เศรษฐกิจญี่ปุ่น บริษัทเจริญช้า ครั้นเดือนกันยายน 1985 บริษัทเพิ่มทุนเป็นสามสิบล้านห้าแสนเยน และเดือนกันยายน 1989 ก็สามารถเพิ่มเบ้าหลอมช็อกโกแลตได้ บริษัทจึงเริ่มแข่งขันกับยี่ห้ออื่น ๆ ในตลาดได้ กระทั่งปี 1990 ก็เริ่มมีบทบาทเด่นในอุตสาหกรรมลูกกวาดในเอเชีย

ในเดือนพฤษภาคม 1993 บริษัทตั้งร้านขายสินค้าของตนเองโดยเฉพาะ ชื่อ "ร้านหลักฮิงาชินาเอโบะ" (Higashi Naebo Main Shop) ในปีเดียวกันนั้นก็เริ่มผลิตคุกกี้เพิ่มจากช็อกโกแลตด้วย บริษัทสามารถขยายโกดังขนานใหญ่ได้ในปี 1994 และ 1995 โดยเปิดสาขาในฮิรางิชิ, อาซาบุ และ โคโตนิ ในปี 1996 จึงตั้งศูนย์ส่งสินค้า และออกช็อกโกแลตยี่ห้อ *นามะ (Nama)*

เดือนมีนาคม 1997 จึงเปิดร้านของบริษัทที่ห้างสรรพสินค้ามิตสึโกชิ (Mitsukoshi department store) กลางเมืองซัปโปโระ และเดือนกรกฎาคม ปีเดียวกัน เมื่อชาวซัปโปโระคุ้นเคยผลิตภัณฑ์ของบริษัทแล้ว ก็ย้ายสำนักงานหลักมายังอำเภอฮิงาชิของเมืองดังกล่าว แล้วออกช็อกโกแลตยี่ห้อใหม่อีก ชื่อ *ทรัฟเฟิล (Truffle)* และตั้งศูนย์ส่งสินค้าอีกแห่งในเดือนพฤศจิกายน นอกจากนี้ บริษัทยังเปิดร้านที่สนามบินต่าง ๆ ของเมืองฮกไกโด เช่น ที่สนามบินชิโตเซะ (Chitose Airport) ด้วย

## ผลิตภัณฑ์ช็อกโกแลต

thumb|right|250px|ช็อกโกแลต''รอยซ์''

* เค้กดักกัวซ์ (Dacquoise)
* เค้กฟีแนนซีเออร์ (Financier)
* ลูรูมาโระโชโกละ (Lurumaro Chocola)
* เค้กมาเดอลีน (Madeleine)
* ช็อกโกแลต*นามะ* (*Nama* Chocolate) ทำจากช็อกโกแลตผสมครีมและนม อุ่นให้นิ่มเป็นก้อน ตัดเป็นแถบเล็ก ๆ แล้วโรยผงโกโก้ปิดท้าย มีห้ารส คือ โอเล (au lait), ไวต์ช็อกโกแลต (white chocolate), แชมเพน (champagne), โกโก้อ่อน (mild cocoa), และช็อกโกแลตขม (bitter chocolate) ทุกรสผสมสุรา ยกเว้นรสโกโก้อ่อน
* แท่งถั่วเคลือบช็อกโกแลต (Nutty Bar Chocolate)
* ลูกกลอนช็อกโกแลต (Petite Truffe)
* ช็อกโกแลตบาร์ *รอยซ์* (*Royce*' Chocolate Bar)
* ช็อกโกแลตดิบ *รอยซ์* (*Royce*' Pure Chocolate)
* มันฝรั่งทอดเคลือบช็อกโกแลต (Potato Chip Chocolate)

## อ้างอิง

## แหล่งข้อมูลอื่น

*  Royce' Confect
*  Royce Corporate Guidance - Factory
*  Royce WEBLOG 

หมวดหมู่:ธุรกิจอาหาร
หมวดหมู่:บริษัทอาหารของญี่ปุ่น
หมวดหมู่:จังหวัดฮกไกโด
หมวดหมู่:บริษัทที่ก่อตั้งในปี พ.ศ. 2526
หมวดหมู่:ซัปโปโระ
หมวดหมู่:ช็อกโกแลต
มะตะบะ

thumb|มะตะบะไส้กล้วย
**มะตะบะ** (, *มุฏ็อบบัก*) เป็นอาหารอาหรับ มีอยู่ 2 ชนิด ได้แก่ 
* **มะตะบะเค็ม** คือ แผ่นแป้งที่ใส่ไส้เนื้อสัตว์หรือผักต่าง ๆ ที่ปรุงรสสุกแล้ว ไส้มะตะบะเค็มมักจะมีการผสมเครื่องเทศเป็นหลัก เช่น ผงกะหรี่ กระชาย รากผักชี ที่นำมาโขลกรวมกัน แล้วนำลงกระทะ ผัดให้หอม ตามด้วยเนื้อสัตว์ที่สับละเอียด คั่วให้น้ำมันจากเนื้อออกมา เติมเครื่องปรุงรส เช่น เกลือ น้ำตาลทราย จากนั้นจึงนำผักต่าง ๆ ที่เตรียมไว้ผัดให้เข้ากัน อาจเป็นมันฝรั่ง มะระ หอมหัวใหญ่ หรือแคร์รอตซึ่งหั่นและต้มสุกแล้ว แล้วนำไปใส่ในแผ่นแป้ง ห่อให้มิด ทอดพอสุก หั่นเป็นชิ้น รับประทานกับเครื่องเคียงคืออาจาดแตงกวา มีส่วนผสมของแตงกวา หอมแดงซอย พริกขี้หนูหั่น น้ำส้มสายชู และน้ำตาลทราย
* **มะตะบะหวาน** คือ แผ่นแป้งที่ใส่ไส้กล้วยหอมและลูกเกด วิธีทำในการห่อเหมือนมะตะบะเค็ม พอทอดสุกแล้ว ยกลง หั่นเป็นชิ้นเล็กพอดีคำ ราดด้วยนมข้นหวาน โรยด้วยน้ำตาลทราย

หมวดหมู่:อาหารยัดไส้
หมวดหมู่:อาหารว่าง
หมวดหมู่:อาหารชวา
หมวดหมู่:อาหารซาอุดีอาระเบีย
หมวดหมู่:อาหารไทย
หมวดหมู่:อาหารบรูไน
หมวดหมู่:อาหารปาดัง
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารเยเมน
หมวดหมู่:อาหารสิงคโปร์
หมวดหมู่:อาหารอาเจะฮ์
หมวดหมู่:อาหารอาหรับ
หมวดหมู่:อาหารอินโดนีเซีย
หมวดหมู่:ขนมปังอินโดนีเซีย
หมวดหมู่:ขนมปังมาเลเซีย
หมวดหมู่:ขนมปังไทย
เต่าหก

**เต่าหก** () เป็นเต่าบกชนิดหนึ่ง มีชื่อวิทยาศาสตร์ว่า *Manouria emys*

เมื่อโตเต็มที่มีกระดองยาว 2 ฟุต น้ำหนักประมาณ 30-40 กิโลกรัม กระดองโค้งสูงมาก ขาหน้าด้านบนมีเกล็ดใหญ่ ๆ ขาหลังสั้นทู่มีเล็บกลมใหญ่ และไม่มีเกล็ดขนาดใหญ่ มีเดือยอยู่ระหว่างขาหลังกับหางข้างละอัน เดือยมีกระดูกอยู่ข้างใน สำหรับใช้ยันพื้นดินเวลาปีนขึ้นที่สูงจึงดูคล้ายมีขาเพิ่มอีกสองขา เป็นหกขา จึงเป็นที่มาของชื่อเรียก

เต่าหก พบกระจายพันธุ์อยู่ในทวีปเอเชีย ตั้งแต่เอเชียใต้, เอเชียตะวันออกเฉียงใต้ ไปจนถึงอินโดนีเซีย จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย

แม้จะเป็นเต่าบก แต่ก็ชอบความชื้น ชอบอาศัยอยู่ในโคลนตมหรือใกล้แหล่งน้ำ ในป่าดิบเขา โดยจะขุดหลุมแล้วฝังตัวอยู่ ไม่ค่อยพบในที่ราบ สามารถแบ่งออกได้เป็น 2 ชนิดย่อย คือ

* เต่าหกเหลือง (*M. e. emys*) มีกระดองเป็นสีเหลือง ด้านขอบเป็นสีน้ำตาลอ่อน เดือยด้านข้างลำตัวมีลักษณะกลมกว่า พบได้ตั้งแต่ภาคใต้ของไทย แหลมมลายู ไปจนถึงเกาะต่าง ๆ ในอินโดนีเซีย

* เต่าหกดำ (*M. e. phayrei*) มีกระดองสีน้ำตาลเข้มหรือสีดำ เป็นชนิดที่พบได้ทั่วไป มีขนาดใหญ่กว่าเต่าหกเหลือง จัดเป็นเต่าบกที่มีขนาดใหญ่เป็นอันดับ 4 ของโลก

กินพืชและผลไม้เป็นอาหารหลัก แต่ก็สามารถกินสัตว์ขนาดเล็กได้ด้วย เช่น ทากหรือสัตว์น้ำอย่าง ปู กุ้ง หรือหอย เป็นต้น

เมื่อผสมพันธุ์แล้ว ตัวเมียจะวางไข่ครั้งละ 30-50 ฟอง จัดได้เป็นเต่าบกชนิดที่มีการวางไข่มากที่สุด ด้วยการกวาดใบไม้และวัสดุต่าง ๆ มาคลุมทับไข่ไว้และเฝ้าไข่เป็นเวลาหลายวัน แทนที่จะขุดหลุมฝังเหมือนเต่าบกทั่วไป มีอายุยืนกว่า 100 ปี ในประเทศไทยจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และมีชื่อติดอยู่ในบัญชีหมายเลข 2 (Appendix II) ของไซเตส แต่ก็นิยมเลี้ยงกันเป็นสัตว์เลี้ยง

## รูปภาพ

ไฟล์:Manouria emys -Toronto Zoo, Ontario, Canada-8a.jpg|เต่าหกเหลือง
ไฟล์:Manouria emys.jpg|เต่าหกขณะยังเป็นวัยอ่อน
ไฟล์:TestudoPhayreiPZSL1871.jpg|ภาพวาดลักษณะกระดองเต่าหก


## อ้างอิง

## แหล่งข้อมูลอื่น

หมวดหมู่:เต่าบกอินโดจีน
หมวดหมู่:สัตว์ป่าคุ้มครอง
หมวดหมู่:สัตว์เลื้อยคลานที่เป็นสัตว์เลี้ยง
โอซัสกู

thumb|250px|ตำแหน่งที่ตั้งเมืองโอซัสกู

**โอซัสกู** () เป็นเมืองในรัฐเซาเปาลู ประเทศบราซิล จากการสำรวจประชากรในปี ค.ศ. 2008 มีประชากร 713,066 คน มีความหนาแน่นที่ 10,970 คน/กม² และเมืองมีพื้นที่รวม 65 ตารางกิโลเมตร

## แหล่งข้อมูลอื่น
* http://www.osasco.sp.gov.br
* http://www.osascobrazil.com 

หมวดหมู่:เมืองในรัฐเซาเปาลู
เขตอารากาวะ

**เขตอารากาวะ** () เป็น 1 ใน 23 เขตพิเศษของมหานครโตเกียว ประเทศญี่ปุ่น ชื่อของเขตมาจากชื่อของแม่น้ำอารากาวะ ถึงแม้ว่าแม่น้ำดังกล่าวจะมิได้ไหลผ่านเขตนี้ก็ตาม มีอาณาเขตติดต่อกับเขตอาดาจิ คิตะ บุงเกียว ไทโต และซูมิดะ

## ภูมิศาสตร์
เขตอารากาวะตั้งอยู่ทางทิศตะวันออกเฉียงเหนือของกรุงโตเกียว มีขนาดพื้นที่ทั้งสิ้น 10.20 ตารางกิโลเมตร มีลักษณะยาวและกว้างจากทิศตะวันออกถึงทิศตะวันตก มีแม่น้ำซูมิดะเป็นแนวกั้นเขตทางทิศเหนือ ติดกับเขตอาดาจิ ทิศตะวันตกติดกับเขตคิตะ ทิศตะวันตกเฉียงใต้ติดกับเขตบุงเกียว ทิศใต้ติดกับเขตไทโต และทิศตะวันออกเฉียงใต้ติดกับเขตซูมิดะ

## แหล่งข้อมูลอื่น
* 
* เว็บไซต์ทางการของเขตอารากาวะ 


อารากาวะ
เขตคิตะ (โตเกียว)

**เขตคิตะ** () เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่ทางทิศเหนือของกรุงโตเกียว จึงเป็นที่มาของคำว่า "คิตะ" ซึ่งแปลว่า "เหนือ"

ในปี 2008 เขตคิตะมีจำนวนประชากรประมาณ 332,140 คน มีความหนาแน่น 16,140 คน ต่อตารางกิโลเมตร

## ภูมิศาสตร์
เขตคิตะตั้งอยู่ทางทิศเหนือของกรุงโตเกียว ด้านทิศเหนือมีอาณาเขตติดกับเมืองคาวางูจิและโทดะ จังหวัดไซตามะ ทางทิศตะวันออก ทิศใต้ และทิศตะวันตกมีอาณาเขตติดต่อกับเขตอาดาจิ อารากาวะ อิตาบาชิ บุงเกียว และโทชิมะ

## สถานที่มีชื่อเสียง
* สวนอาซูกายามะ
* สวนอูกิมะ
* สวนจูโอ (ค่ายโอจิ)
* สวนนานูชิโนตากิ
* ศาลเจ้าโอจิ
* ศาลเจ้าโอจิอินาริ

## แหล่งข้อมูลอื่น
* 
* 
* เว็บไซต์ทางการเขตคิตะ 


คิตะ
ศูนย์การประชุมนานาชาติโตเกียว

**ศูนย์การประชุมนานาชาติโตเกียว** (, ) เป็นศูนย์การประชุมอเนกประสงค์ ตั้งอยู่บริเวณสถานีรถไฟโตเกียวและสถานีรถไฟยูรากุโจ ย่านมารูโนอูจิ เขตชิโยดะ มหานครโตเกียว ในบริเวณที่ตั้งเดิมของศาลาว่าการมหานครโตเกียวหลังเก่า (ก่อนย้ายไปบริเวณชินจูกุ) ก่อสร้างแล้วเสร็จเมื่อปี 2540 

ศูนย์การประชุมประกอบไปด้วยห้องประชุมใหญ่จุได้ 5,000 คน และห้องประชุมย่อยอื่นๆอีก 7 แห่ง อีกทั้งลานจัดนิทรรศการ ห้องรับรอง ร้านอาหาร และ สิ่งอำนวยความสะดวกอื่นๆ

## แหล่งข้อมูลอื่น
*ศูนย์การประชุมนานาชาติ 
*แผนที่ศูนย์การประชุมนานาชาติ 
*Tokyo International Forum ที่ greatbuildings.com

หมวดหมู่:โตเกียว
หมวดหมู่:สนามกีฬาในโอลิมปิกฤดูร้อน 2020
เต่าราเดียตา

**เต่าราเดียตา** หรือ **เต่ารัศมีดารา** () เป็นเต่าบกชนิดหนึ่ง มีชื่อวิทยาศาสตร์ว่า *Astrochelys radiata*

มีกระดองที่มีสีสวยโดยเฉพาะในวัยเล็ก คล้ายกับเต่าในสกุล *[[Geochelone]]* ที่เคยถูกจัดให้อยู่ร่วมสกุลเดียวกันมาก่อน แต่ทว่ามีลวดลายที่ละเอียดกว่ามากเหมือนกับลายของ "ดาว"  โดยเฉพาะในตัวที่มีสีเหลืองมาก จะเรียกว่า "ไฮเยลโล่" 

จัดเป็นเต่าขนาดกลาง เมื่อโตเต็มที่จะมีขนาดประมาณหนึ่งฟุตครึ่ง น้ำหนักประมาณ 35 ปอนด์ มีถิ่นกำเนิดอยู่ที่ประเทศมาดากัสการ์บริเวณตอนใต้ และถูกนำเข้าไปในเรอูว์นียง และมอริเชียส ในสภาพที่เป็นทะเลทราย แต่ก็เป็นเต่าที่ชอบความเย็นและความชื้นพอสมควร เนื่องจากสภาพที่อยู่อาศัยมีสภาพฝนตกชุกอยู่ด้วย

กินผักและผลไม้หลากชนิดเป็นอาหาร ตัวเมียมีขนาดใหญ่กว่าตัวผู้ วางไข่ในหลุมที่ตัวเมียเป็นฝ่ายขุดประมาณ 7-9 ฟอง แล้วเว้นช่วงไป จากนั้นก็จะขุดหลุมใหม่เพื่อวางไข่ ทำอย่างนี้ไปเรื่อย ๆ จนกว่าไข่จะหมด ใช้เวลาฟักประมาณ 200 วัน ซึ่งไข่จะฟักเป็นตัวเร็วหรือช้าขึ้นอยู่กับอุณหภูมิ

เต่าราเดียตา เป็นเต่าบกที่ได้รับความนิยมอย่างสูงในแง่ของการนิยมเป็นสัตว์เลี้ยง มีราคาซื้อขายที่แพงมาก มีการอนุรักษ์มีสถานะติดอยู่ในบัญชีหมายเลข 1 (Appendix I) ของไซเตส ในธรรมชาติจะอาศัยอยู่ในพุ่มไม้หนามทางทิศตะวันตกเฉียงใต้ของมาดากัสการ์ แม้จะมีปริมาณในธรรมชาติมากถึง 63,000,000 ตัว แต่ทว่าก็มีปริมาณลดลงเรื่อย ๆ ถึงร้อยละ 47 จากเมื่อ 11 ปีก่อน คาดว่าหากเป็นเช่นนี้ต่อไปภายใน 20 ปี ข้างหน้า เต่าราเดียตาจะสูญพันธุ์ในที่สุด ซึ่งปัจจุบันในประเทศไทยยังไม่มีรายงานการเพาะขยายพันธุ์ในที่เลี้ยงได้สำเร็จ จึงมีการลักลอบเข้ามาจากมาดากัสดาร์ ซึ่งถือเป็นการกระทำที่ผิดกฎหมาย

## รูปภาพ

ภาพ:Geochelone radiata.JPG|เต่าขนาดเล็กคู่
ภาพ:Stamps of Germany (Berlin) 1977, MiNr 554.jpg|ในแสตมป์ของเยอรมนีตะวันตก ในปี ค.ศ. 1977
ภาพ:London Zoo 01030.jpg|ในสวนสัตว์ลอนดอน


## อ้างอิง

## แหล่งข้อมูลอื่น

หมวดหมู่:เต่ารัศมีดารา
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบบนเกาะมาดากัสการ์
เต่าเหลือง

**เต่าเหลือง** หรือ **เต่าเทียน** หรือ **เต่าแขนง** หรือ **เต่าขี้ผึ้ง**  () เป็นเต่าบกชนิดหนึ่ง มีชื่อวิทยาศาสตร์ว่า *Indotestudo elongata*

จัดเป็นเต่าบกขนาดกลาง เมื่อโตเต็มที่มีน้ำหนักประมาณ 2 กิโลกรัม กระดองโค้งสูงพอสมควร ทั่วตัวมีสีขาวหรือเหลืองเป็นส่วนใหญ่ มีแต้มสีดำบ้างประปราย ขอบกระดองของบางตัวมีสีเหลืองใสดูคล้ายขี้ผึ้งหรือเทียน จึงเป็นที่มาของชื่อ ในบางตัวเมื่อโตเต็มที่อาจมีสีน้ำตาลแก่ปน  ขามีสีเทาดำ ขาหน้ามีเกล็ดใหญ่ ๆ อยู่ด้านบน ขาหลังสั้นทู่ ขาหน้าและขาหลังไม่มีพังผืดระหว่างนิ้ว แต่มีนิ้วแข็งแรงมาก  ตัวผู้มีเกล็ดกระดองเว้าและลึก ขณะที่ตัวเมียราบเรียบกว่า

พบกระจายพันธุ์อยู่ทั่วไปในภูมิภาคเอเชียตะวันออกเฉียงใต้และบางส่วนในเอเชียใต้ ในประเทศไทยพบได้ทุกภาค

กินพืชและผลไม้เป็นอาหารหลัก แต่ก็สามารถกินเนื้อ เช่น ซากสัตว์หรือหอยได้ด้วย

เป็นเต่าที่ชอบความชื้น แต่ไม่ชอบที่จะแช่น้ำ พบได้ในป่าแทบทุกสภาพ แม้กระทั่งในสวนยางพาราหรือสวนปาล์มน้ำมัน วางไข่ครั้งละ 2-4 ฟอง โดยมีฤดูผสมพันธุ์ระหว่างเดือนกันยายน-ตุลาคม  จากนั้นในเดือนธันวาคมจึงจะวางไข่  โดยจะขุดหลุมลึกประมาณครึ่งตัว ใช้เวลาฟักประมาณ 146 วัน ลูกเต่าที่เกิดมาใหม่กระดองจะมีความนิ่ม จะแข็งเมื่ออายุได้ราวหนึ่งปี

เต่าชนิดนี้ ในประเทศไทย สามารถพบเห็นได้ง่าย คือ ที่หมู่บ้านบ้านกอก อำเภอมัญจาคีรี จังหวัดขอนแก่น ห่างจากตัวอำเภอเมืองราว 50 กิโลเมตร โดยจะพบเต่าเหลืองอาศัยและเดินไปเดินมาทั่วไปในหมู่บ้าน โดยที่ชาวบ้านไม่ทำอันตรายหรือนำไปรับประทาน เต่าจึงอาศัยอยู่ร่วมกับมนุษย์ได้เป็นอย่างดี ซึ่งชาวบ้านที่นี่เชื่อว่าเต่าเหลืองเป็นเต่าเจ้า เป็นสัตว์ศักดิ์สิทธิ์ และเรียกชื่อเต่าชนิดนี้เป็นภาษาถิ่นว่า "เต่าเพ็ก" จนได้รับชื่อเรียกว่าเป็น "หมู่บ้านเต่า"

เต่าเหลือง มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และนิยมเลี้ยงกันเป็นสัตว์เลี้ยง

## อ้างอิง

## แหล่งข้อมูลอื่น

หมวดหมู่:เต่าบก
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ป่าคุ้มครอง
คอปติก

**คอปติก** () อาจหมายถึง:
* ภาษาคอปติก
* อักษรคอปติก
* นิกายคอปติกออร์โธด็อกซ์ หรือเรียกสั้น ๆ ว่า นิกายคอปติก
กลุ่มรักเชียงใหม่ 51

**กลุ่มรักเชียงใหม่ 51** เป็นกลุ่มมวลชนการเมืองที่ให้การสนับสนุนทักษิณ ชินวัตร อดีตนายกรัฐมนตรี และเป็นสมาชิกกลุ่มแนวร่วมประชาธิปไตยต่อต้านเผด็จการแห่งชาติ (นปช.) ที่มีการเคลื่อนไหวทางการเมืองในพื้นที่จังหวัดเชียงใหม่ โดยมีบุคคลที่มีบทบาทสำคัญ อาทิเพชรวรรต วัฒนพงศ์ศิริกุล อดีต สส.พรรคเพื่อชาติ, พันตำรวจโท สุพล ฟูมูลเจริญ, ดาบตำรวจ พิชิต ตามูล พระครูสุเทพสิทธิคุณ เจ้าอาวาสวัดศรีบุญเรือง และศาสตราจารย์ ธเนศวร์ เจริญเมือง นักวิชาการด้านรัฐศาสตร์ อดีตอาจารย์ประจำมหาวิทยาลัยเชียงใหม่ และกัญญาภัคร มณีจักร (ดีเจอ้อม) แกนนำผู้ดูแลกลุ่ม

## บทบาททางการเมือง
กลุ่มรักเชียงใหม่ 51 เป็นกลุ่มที่มีบทบาทในการเคลื่อนไหวทางการเมือง เช่น

### เหตุการณ์ปลดธงลงแม่น้ำ
นายกฤษฏา (ไม่ทราบนามสกุล) ตกเป็นผู้ต้องสงสัย กรณีปลดธงที่มีตราพระปรมาภิไทย ลงแม่น้ำ ซึ่งมีความผิดตามประมวลกฎหมายอาญา มาตรา 118 ผู้ใดกระทำการใดๆ ต่อธงหรือเครื่องหมายอื่นใดอันมีความหมายถึงรัฐ เพื่อเหยียดหยามประเทศชาติ ต้องระวางโทษจำคุกไม่เกินสองปี หรือปรับไม่เกินสี่พันบาท หรือทั้งจำทั้งปรับ”

### เหตุการณ์ ชุมนุมไล่ ผบช.ภ.5
วันที่ 25 มกราคม 2553 กลุ่มรักเชียงใหม่ 51 ประมาณ 100 คน นำโดยนางกัญญาภัค มณีจักร หรือดีเจอ้อม แกนนำกลุ่มรักเชียงใหม่ 51 ได้เดินทางไปยังกองบัญชาการตำรวจภูธรภาค 5 พร้อมนำโลงศพและพวงหรีดระบุชื่อ พลตำรวจโทสมคิด บุญถนอม ผู้บัญชาการตำรวจภูธรภาค 5 มาวางบริเวณประตูทางเข้า

### การเทเลือดประกอบพิธีสังเวย
พระครูสุเทพสิทธิคุณ เจ้าอาวาสวัดศรีบุญเรือง พร้อมทั้งสมาชิกกลุ่มรักเชียงใหม่ ประมาณ 80 คน ได้ประกอบพิธีสังเวยพระเจ้ากาวิละ เมื่อวันที่ 16 มีนาคม พ.ศ. 2553 โดยจัดกิจกรรม ณ อนุสรณ์สถานพระเจ้ากาวิละ ซึ่งอยู่ด้านหน้าฝั่งตรงข้ามกับมณฑลทหารบกที่ 33 ค่ายกาวิละ จ.เชียงใหม่

## อ้างอิง

หมวดหมู่:แนวร่วมประชาธิปไตยต่อต้านเผด็จการแห่งชาติ
ความโง่

**ความโง่** คือความไม่ฉลาด ไม่รู้

ในด้านวิทยาศาสตร์ มีการมอบรางวัลอิกโนเบล ให้กับงานวิจัยเล็ก ๆ น้อย ๆ ทางฟิสิกส์ เคมี แพทย์ วรรณกรรม สันติภาพ สุขภาพ วิศวกรรม ชีววิทยา คณิตศาสตร์ สัตวแพทย์ ตัวอย่างเช่น รางวัลที่มอบให้เรื่องที่ว่า วัวที่มีชื่อจะให้นมมากกว่าวัวที่ไม่มีชื่อ การสังเคราะห์ฟิล์มเพชรจากเทกีลา หรือหาเหตุผลว่าทำไมหญิงตั้งครรภ์ถึงไม่หงายท้อง

ตัวตลก คนโง่ มักจะเป็นตัวแสดงสำคัญในละครตลกชวนหัว อัลฟอร์ดพบว่า พวกตลกแบบโง่เขลา จะพบได้บ่อย ๆ ในสังคมที่ซับซ้อนกว่า เมื่อเปรียบเทียบกับรูปแบบของการตลกอย่างอื่น ในปัจจุบันมีรายการโทรทัศน์ที่แสดงถึงความโง่เขลาอย่างเช่น *[[The Simpsons]]*

## อ้างอิง

หมวดหมู่:เชาวน์ปัญญา
เต่าหัวค้อน

**เต่าหัวค้อน** หรือ **เต่าล็อกเกอร์เฮด** หรือ **เต่าจะละเม็ด** () เป็นเต่าทะเลชนิดหนึ่ง มีชื่อวิทยาศาสตร์ว่า *Caretta caretta* จัดเป็นเพียงสิ่งมีชีวิตชนิดเดียวเท่านั้นที่อยู่ในสกุล *Caretta*

ลักษณะทั่ว ๆ ไปคล้ายเต่าหญ้า (*Lepidochelys olivacea*) และเต่าตนุ (*Chelonia mydas*) มาก ต่างกันที่เกล็ดบนส่วนหัวตอนหน้ามี จำนวน 2 คู่ เท่ากับเต่าหญ้า แต่เกล็ดบนกระดองหลังแถวข้างมีจำนวน 5 แผ่นซึ่งต่างจากเต่าทะเลชนิดอื่น ๆ และรูปทรงของกระดองจะเรียวเล็กลงมาทางส่วนท้ายและเป็นสันแข็งเห็นชัดเจน  กระดองมีสีน้ำตาลแดง น้ำตาลเหลือง หรือน้ำตาลส้ม ขอบชายโครงมีสันแข็ง ขณะที่ยังเป็นลูกเต่ากระดองจะยกสูง ที่สำคัญเป็นจุดเด่น คือ มีหัวขนาดใหญ่โตอย่างเห็นได้ชัด อันเป็นที่มาของชื่อเรียก ขาซึ่งเป็นใบพายทั้งคู่หน้าและคู่หลังมีเล็บหนึ่งเล็บในแต่ละข้าง

ขนาดเมื่อโตเต็มที่มีขนาดกระดองหลังยาวประมาณ 85 เซนติเมตร กระดองท้อง 60 เซนติเมตร มีน้ำหนักตัวประมาณ 70 กิโลกรัม กินอาหารจำพวก สัตว์น้ำมีเปลือกและหอย เป็นอาหารหลัก

พบน้อยมากที่มหาสมุทรแปซิฟิก แต่พบมากที่มหาสมุทรแอตแลนติก ในน่านน้ำไทยพบน้อยมาก และไม่พบรายงานว่ามีการขึ้นมาวางไข่เป็นเวลากว่า 20 ปีแล้ว  แต่ยังพบได้บ้างที่เขตอบอุ่นทางตอนเหนือของออสเตรเลียและทะเลญี่ปุ่น หรืออินโดนีเซีย

ในเดือนมีนาคม พ.ศ. 2550 ที่น่านน้ำของจังหวัดสตูลได้มีชาวประมงวางอวนแล้วติดเต่าหัวค้อนขึ้นมาตัวหนึ่ง น้ำหนักกว่า 80 กิโลกรัม ซึ่งเต่าได้รับบาดเจ็บ ชาวบ้านจึงนำกลับมารักษาเป็นระยะเวลากว่า 3 เดือน จากนั้นจึงนำส่งต่อให้หน่วยงานภาครัฐของจังหวัดภูเก็ตดูแลต่ออีก 17 เดือน จนกระทั่งเต่าแข็งแรงขึ้น  ต่อมาในเดือนกรกฎาคม พ.ศ. 2551 จึงได้มีการปล่อยเต่าตัวนี้กลับคืนสู่ทะเล

สถานะปัจจุบันของเต่าหัวค้อนในประเทศไทย ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับเต่าทะเลชนิดอื่น ๆ

## อ้างอิง

## แหล่งข้อมูลอื่น

หมวดหมู่:เต่าทะเล
หมวดหมู่:สัตว์ป่าคุ้มครอง
หมวดหมู่:ซากดึกดำบรรพ์มีชีวิต
งูสมิงทะเลปากดำ

**งูสมิงทะเลปากดำ** (; ) เป็นงูทะเลในวงศ์งูพิษเขี้ยวหน้า (Elapidae) ที่มีพิษร้ายแรงต่อระบบกล้ามเนื้อ ที่พบได้ในประเทศไทย

มีความยาวได้ถึง 2 เมตร จึงจัดเป็นงูทะเลที่ใหญ่ที่สุดด้วยที่พบได้ในน่านน้ำไทย ลำตัวเป็นสีเทา หรือเทาเหลืองลายเป็นปล้องหรือลักษณะคล้ายชายธงขว้างตามตัว หัวมีขนาดเล็ก ส่วนหางเล็กเหมือนส่วนหัว ใช้สำหรับว่ายน้ำ ปกติจะใช้ชีวิตอยู่ในทะเลตลอดทั้งชีวิต แต่ก็สามารถคลานขึ้นมาบนชายหาดได้บ้าง เพราะมีเกล็ดส่วนท้องมีค่อนข้างกว้างอย่างน้อยประมาณครึ่งหนึ่งของความกว้างลำตัว สามารถใช้คลานได้ โดยมักอาศัยหากินปลาตามแนวปะการังใกล้ชายฝั่งที่เป็นบริเวณน้ำตื้น

แต่เมื่อวางไข่จะขึ้นมาวางไข่บนบกในที่ ๆ เงียบสงบ เช่น ในโพรงถ้ำ โดยในน่านน้ำไทยจะพบที่อ่าวไทย สำหรับในต่างประเทศพบได้ที่ศรีลังกา, พม่า, อินโดนีเซีย, ฟิลิปปินส์, โพลินีเซีย, ฟิจิ, ไต้หวัน, อ่าวเบงกอล, ปาปัวนิวกินี, นิวแคลิโดเนีย, หมู่เกาะโซโลมอน

## อ้างอิง

## แหล่งข้อมูลอื่น

หมวดหมู่:งูทะเล
การเกาะกันทางโมเลกุล

**การเกาะกันทางโมเลกุล** (Molecular Binding) เป็นปฏิสัมพันธ์แบบดึงดูดระหว่างโมเลกุล 2 โมเลกุล และเป็นผลให้ความสัมพันธ์ระหว่างของโมเลกุลเสถียรและระยะห่างของทั้งสองโมเลกุลสั้นลง
การเกาะกันทางโมเลกุลจะก่อให้เกิด โมเลกุลาร์คอมเพล็กซ์ (molecular complex)

### ชนิดของการเกาะกันทางโมเลกุล

ชนิดของการเกาะกันทางโมเลกุล สามารถแบ่งได้เป็น 3 ชนิดดังนี้

* แบบนอนโควาเลนท์ (non-covalent) - การเกาะกันของโมเลกุล ไม่มีได้เกิดจากพันธะเคมีระหว่างโมเลกุลทั้งสอง ดังนั้นความสัมพันธ์จะสามารถย้อยกลับได้โดยสมบูรณ์
* แบบรีเวอร์ซิเบิลโควาเลนท์ (reversible covalent) - การเกาะกันของโมเลกุล เกิดจากพันธะเคมีระหว่างโมเลกุลทั้งสอง แต่ความต่างระหว่างพลังงานเสรีของการมีพันธะกับไม่มีพันธะใกล้กับจุดสมดุล (chemical equilibrium) และพลังงานกระตุ้นอยู่ในระดับต่ำที่ทำให้ปฏิกิริยาย้อยกลับสามารถเกิดขึ้นได้
* แบบเออรีเวอร์ซิเบิลโควาเลนท์ (irreversible covalent) - การเกาะกันของโมเลกุล เกิดจากพันธะทางเคมีระหว่างโมเลกุลทั้งสอง โดยที่การเกาะกันทำให้โมเลกุลาร์คอมเพล็กซ์ที่ได้มีเสถียรภาพทางอุณหภูมิพลศาสตร์มากกว่าโมเลกุลทั้งสองที่ไม่มีพันธะ ทำให้ปฏิกิริยาย้อยกลับไม่สามารถเกิดขึ้นได้

### ตัวอย่างการเกาะกันทางโมเลกุล

โมเลกุลต่างๆสามารถที่จะมีส่วนในการเกาะกันทางโมเลกุลได้ ซึ่งโมเลกุลเหล่านั้นก็รวมถึง โปรตีน กรดนิวคลีอิก คาร์โบไฮเดรต ไขมัน และ อินทรีย์โมเลกุลขนาดเล็กเช่น โมเลกุลของยา ดังนั้นชนิดของโมเลกุลาร์คอมเพล็กซ์ที่เกิดจากการเกาะกันทางโมเลกุล ก็รวมถึง
* โปรตีน - โปรตีน
* โปรตีน - ดีเอ็นเอ
* โปรตีน - ฮอร์โมน
* โปรตีน - ยา

## อ้างอิง

หมวดหมู่:วิทยาศาสตร์
งูสมิงทะเลปากเหลือง

{{Taxobox 
| name = 
| image = Laticauda colubrina Lembeh2.jpg
| image_width = 240px
| image_caption = งูสมิงทะเลปากเหลืองที่เกาะซูลาเวซี
| status = lc
| status_system = iucn3.1
| status_ref = 
| regnum = Animalia
| phylum = Chordata
| classis = Reptilia
| ordo = Squamata
| subordo = Serpentes
| familia = Elapidae
| subfamilia = Hydrophiinae
| genus = *[[Laticauda]]*
| species = ***L. colubrina***
| binomial = *Laticauda colubrina*
| binomial_authority = (Schneider, 1799)
| synonyms =**Hydrus colubrinus* (Schneider, 1799)
}}

**งูสมิงทะเลปากเหลือง** (; ) เป็นงูทะเลชนิดหนึ่งในวงศ์Elapidae ที่พบได้ในประเทศไทย ซึ่งมีพิษร้ายแรงต่อระบบกล้ามเนื้อ

มีรูปร่างคล้ายงูสมิงทะเลปากดำ (*L.* l*aticaudata*) ที่เป็นงูในสกุลเดียวกัน แต่ว่างูสมิงทะเลปากเหลืองนั้นจะมีลำตัวสีที่อ่อนกว่า ส่วนหัวและหางมีขนาดเล็กและมีลายรูปเกือกม้าสีเหลือง ตัวผู้ขนาดเมื่อโตเต็มที่มีความยาวประมาณ 2 ฟุต ขณะที่ตัวเมียจะมีความยาวกว่า 1.5 เมตร ซึ่งมีขนาดใหญ่กว่า น้ำหนักหนักได้ถึง 2 กิโลกรัม มีอุปนิสัยชอบอยู่รวมกันเป็นฝูง 5-6 ตัว บางครั้งอาจมีลูกงูตัวเล็ก ๆ ตามงูตัวใหญ่หรือแม่งูด้วย วางไข่บนบกเช่นเดียวกับงูสมิงทะเลปากดำ

มักอาศัยอยู่ในแนวปะการังน้ำตื้นใกล้ชายฝั่ง ในเขตน่านน้ำไทยพบได้ทั้งฝั่งอ่าวไทยและทะเลอันดามัน ในต่างประเทศพบได้ถึงที่ทะเลญี่ปุ่น, อ่าวเบงกอล, อินโดนีเซีย, หมู่เกาะโซโลมอน ทางตอนเหนือของออสเตรเลีย ตลอดจนบางส่วนของอเมริกากลางด้วย

จากการศึกษา นักวิทยาศาสตร์พบว่า งูสมิงทะเลปากเหลืองนั้นที่มีหัวขนาดเล็กดูแลคล้ายหาง เพื่อลวงตาจากสัตว์นักล่าที่จับมันกินเป็นอาหาร เช่น ปลาฉลามหรือนกทะเลชนิดต่าง ๆ งูสมิงทะเลปากเหลืองที่แนวปะการังในอินโดนีเซีย มีพฤติกรรมรวมตัวกันเป็นฝูงใหญ่ เพื่อหาอาหารในซอกหลีบปะการัง เนื่องจากเป็นงูว่ายน้ำช้าจึงไม่สามารถที่จะจับปลาที่ว่ายไปมากินได้ จึงรอปลาเล็กหรือสัตว์น้ำขนาดเล็กที่ถูกปลาขนาดใหญ่ เช่น ปลากะมง ไล่มา ดักรอเป็นอาหาร และถ้าปลาตัวไหนหลุดรอดออกไปก็จะตกเป็นอาหารของปลาใหญ่ทันที

## อ้างอิง

หมวดหมู่:งูทะเล
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศอินโดนีเซีย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศออสเตรเลีย
หมวดหมู่:สัตว์ที่พบในประเทศญี่ปุ่น
หมวดหมู่:สัตว์ที่พบในประเทศบังกลาเทศ
สราวุธ เลิศปัญญานุช

**สราวุธ เลิศปัญญานุช** เป็นนักแต่งเพลงชาวไทย มีผลงานแต่งเพลงและเรียบเรียงเสียงประสานเพลงประกอบละคร เพลงประกอบภาพยนตร์ และละครเวที ให้กับค่ายเอ็กแซ็กท์และซีเนริโอ ในสังกัดจีเอ็มเอ็ม แกรมมี่

สราวุธเริ่มหัดเล่นดนตรีตั้งแต่เด็ก โดยเริ่มจากการเล่นเปียโน ต่อมาได้ศึกษาภาควิชาดนตรีศึกษา คณะครุศาสตร์ จุฬาลงกรณ์มหาวิทยาลัย และเริ่มแต่งเพลงละครโทรทัศน์ให้กับถกลเกียรติ วีรวรรณ  จากนั้นได้ศึกษาเพิ่มเติมที่ประเทศอังกฤษ   จากนั้นจึงมาทำงานเพลงละครเวทีให้กับเครือจีเอ็มเอ็มแกรมมี่ 

ขณะเรียนหนังสือที่โรงเรียนสวนกุหลาบวิทยาลัย สราวุธเคยเป็นผู้อำนวยเพลงของวงดุริยางค์โรงเรียน   ขณะเรียนมหาวิทยาลัย เป็นหนึ่งสมาชิกวงดนตรีโมเดิร์นด็อก ในตำแหน่งคีย์บอร์ด ร่วมแข่งขันโค้กมิวสิคอวอร์ด ประจำปี พ.ศ. 2535  และเป็นผู้อำนวยเพลงของวงออร์เคสตราในการแสดงคอนเสิร์ตของวงดนตรีเฉลียง เรื่องราวบนแผ่นไม้ (2543) ของ วงดนตรีเฉลียง / คอนเสิร์ต 20 ปี คาราบาว เรื่องราวของคน ดนตรี และเขาควาย ของวงคาราบาว (2546) และ คอนเสิร์ต เหตุเกิดที่เฉลียง งานดนตรีบำบัด ถาปัดจัด เฉลียงโชว์ (2550) ของ วงดนตรีเฉลียง

ผลงานประพันธ์ของสราวุธ ที่มีชื่อเสียง เช่น 
* ดนตรีประกอบภาพยนตร์ *[[มหัศจรรย์แห่งรัก]]* (2537)
* ประพันธ์ดนตรีประกอบละครเวที *[[วิมานเมือง]]* (2540)
* เพลงประกอบภาพยนตร์ *[[รัก-ออกแบบไม่ได้]]* (2541) 
* เพลงประกอบภาพยนตร์ *[[กำแพง (ภาพยนตร์)|กำแพง]]* (2542)
* ประพันธ์ดนตรีประกอบละครเวที *[[บัลลังก์เมฆ เดอะมิวสิคัล]]* (2545)
* ประพันธ์ดนตรีประกอบละครเวที *[[บางกอก 2485 เดอะมิวสิคัล]]* (2547)
* ประพันธ์ดนตรีประกอบละครเวที *[[ทวิภพ เดอะมิวสิคัล]]* (2549)
* ประพันธ์ดนตรีประกอบละครเวที *[[ฟ้าจรดทราย เดอะมิวสิคัล]]* (2550)
* ประพันธ์ดนตรีประกอบละครเวที *[[ข้างหลังภาพ เดอะมิวสิคัล]]* (2551)
* ประพันธ์ดนตรีประกอบละครเวที *[[แม่นาคพระโขนง เดอะมิวสิคัล]]* (2552)
* ประพันธ์ดนตรีประกอบละครเวที *[[หงส์เหนือมังกร เดอะมิวสิคัล]]* (2553)
* ประพันธ์ดนตรีประกอบละครเวที *[[สี่แผ่นดิน เดอะมิวสิคัล]]* (2554)
* Music Arrangement(Orchesta)&conductor ในงานคอนเสิร์ต   *[[bodyslam  นั่งเล่น]]* เมื่อต้นปี(2555)
*ประพันธ์ดนตรีประกอบละครเวที *[[สี่แผ่นดิน เดอะมิวสิคัล|เลือดขัตติยา เดอะมิวสิคัล]]* (2556)
*ประพันธ์ดนตรีประกอบละครเวที *[[สี่แผ่นดิน เดอะมิวสิคัล|วันสละโสดกับโจทย์เก่าๆ เดอะมิวสิคัล]]* (2558)
*ประพันธ์ดนตรีประกอบละครเวที *[[สี่แผ่นดิน เดอะมิวสิคัล|ลอดลายมังกร เดอะมิวสิคัล]]* (2559)
*ประพันธ์ดนตรีประกอบละครเวที *[[สี่แผ่นดิน เดอะมิวสิคัล|Still on My Mind The Musical]]*  (2561)

## อ้างอิง

หมวดหมู่:นักแต่งเพลงชาวไทย
หมวดหมู่:นักดนตรีชาวไทย
หมวดหมู่:บุคคลจากโรงเรียนสวนกุหลาบวิทยาลัย
คีเลชัน

thumb|โครงสร้างทางเคมีของ โลหะ (M) กับ EDTA ในรูปคีเลต

**คีเลชัน** () คือ รูปแบบการเกาะกันทางโมเลกุลระหว่างสหพันธะลิแกนด์และอะตอมเดี่ยว
โดยทั่วไปแล้ว ลิแกนด์เหล่านี้จะเป็นสารประกอบอินทรีย์ และจะถูกเรียกว่า คีแลนต์ (chelant), คีเลเตอร์ (chelator), คีเลตติ้งเอเจนต์ (chelating agent) หรือ ซีเควซเตอริ่งเอเจนต์ (sequestering agent)

สมาคมการทดสอบและวัสดุของอเมริกา (American Society for Testing And Materials) ได้นิยาม คีแลนต์ ไว้ใน ASTM-A-380 ว่าหมายถึง สารเคมีที่ก่อให้เกิดโมเลกุลเชิงประกอบ (complex molecules) ที่ละลายน้ำได้ กับ โลหะไอออน และทำให้ไอออนไม่สามารถทำปฏิกิริยากับธาตุหรือไอออนอื่นๆที่ทำให้เกิดตะกอนหรือสะเก็ดได้ตามปกติ (โดยไม่มีคีแลนต์)

## คีเลตเอฟเฟ็กต์
คีเลตเอฟเฟ็กต์ อธิบายถึงผลของการเพิ่มความคล้ายคลึงทางเคมีของคีแลนต์กับโลหะไอออน เมื่อเทียบกับความคล้ายคลึงทางเคมีของลิแกนด์อื่นที่คล้ายกันแต่ไม่เป็นคีแลนต์ (ลิแกนด์พันธะเดี่ยว) กับโลหะไอออนชนิดเดียวกัน

สมดุลของสารละลายระหว่างคอปเปอร์ (II) ไอออน (Cu2+) กับ ethylenediamine (en) แสดงในสมการที่ (1) และ คอปเปอร์ (II) ไอออน กับ methylamine (MeNH2) แสดงในสมการที่ (2)
:Cu2+ + en  [Cu(en)]2+ (1)
:Cu2+ + 2 MeNH2  [Cu(MeNH2)2]2+ (2)

ในสมการที่ (1) ลิแกนด์ 2 พันธะ กับไอออน จับกันในรูปของคีเลตคอมเพล็กซ์ ซึ่งเป็นรูปแบบของวงแหวน
ในสมการที่ (2) methylamine ซึ่งเป็นลิแกนด์พันธะเดี่ยว 2 ลิแกนด์กับไอออน ไม่ได้จับกันในรูปของคีเลตคอมเพล็กซ์
จะเห็นว่าด้วยความเข้มข้นของคอปเปอร์เท่ากันสมการที่ (2) จะมีความเข้มข้นของ methylamine เป็น 2 เท่าของ ethylenediamine ดังนั้นความเข้มข้นของสารประกอบที่ได้จากสมการที่ (1) จึงเข้มข้นกว่าสมการที่ (2)

## การใช้งาน
คีเลชันถูกใช้ในงานเคมีวิเคราะห์ เช่น สารทำน้ำอ่อน และก็ถูกใช้เป็นส่วนผสมของผลิตภัณฑ์หลายๆชนิดรวมถึง น้ำยาสระผม และสารถนอมอาหาร
คีเลชันถูกใช้สำหรับระบบบำบัดน้ำเสีย และการเกษตร เช่น การใช้ในสารควบคุมการเจริญเติบโตของพืชเพื่อเพิ่มการเคลื่อนย้ายของโมเลกุลที่ต้องการให้พืชถูกซึมให้มากขึ้น

## อ้างอิง

หมวดหมู่:สมดุลเคมี
เต่าหญ้า

**เต่าหญ้า** หรือ **เต่าสังกะสี** หรือ** เต่าหญ้าแปซิฟิก** () เป็นเต่าทะเลชนิดหนึ่ง มีชื่อวิทยาศาสตร์ว่า *Lepidochelys olivacea*

เป็นเต่าทะเลขนาดเล็ก มีความยาวเต็มที่ประมาณ 60-70 เซนติเมตร น้ำหนักเมื่อโตเต็มที่ประมาณ 30-40 กิโลกรัม กระดองมีสีเขียวมะกอกหรือสีน้ำตาล เกล็ดบนกระดองมีลักษณะซ้อนกันเหมือนสังกะสีมุงหลังคา อันเป็นที่มาของอีกชื่อเรียกหนึ่ง ส่วนท้องมีสีเหลืองออกขาว หัวค่อนข้างโต ดวงตาปูนโปนออกมา กระดองมีความแข็งมาก ริมฝีปากสั้นทู่และคมแข็งแรงมากเพื่อใช้สำหรับขบกัดกินสัตว์มีกระดองซึ่งเป็นอาหารหลัก ส่วนของกระดองและท้องเชื่อมต่อกัน  เป็นเต่าทะเลที่ว่ายน้ำได้เร็วมาก โดยอาจว่ายได้ถึง 35 กิโลเมตรต่อหนึ่งชั่วโมง

พบกระจายพันธุ์ในมหาสมุทรแปซิฟิกและมหาสมุทรอินเดีย ในมหาสมุทรแอตแลนติกพบน้อยมาก กินอาหารได้ทั้งพืชและสัตว์ เช่น กุ้ง, ปลา, แมงกะพรุน, ปู, หอย, สาหร่ายทะเลและหญ้าทะเล

ในน่านน้ำไทยจะพบได้ในฝั่งทะเลอันดามัน ในอ่าวไทยจะพบได้น้อยกว่า จัดเป็นเต่าทะเลอีกชนิดหนึ่งที่พบได้น้อบมากในน่านน้ำไทย โดยการวางไข่มีรายงานว่าพบที่ฝั่งทะเลอันดามันเท่านั้น โดยไม่พบในฝั่งอ่าวไทย และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

## อ้างอิง

## แหล่งข้อมูลใหญ่

หมวดหมู่:เต่าทะเล
หมวดหมู่:สัตว์ป่าคุ้มครอง